CELEX: 62018TN0436
Language: sl
Date: 2018-07-13 00:00:00
Title: Zadeva T-436/18: Tožba, vložena 13. julija 2018 – Prigent/Komisija

1.10.2018   
            
            
               SL
            
            
               Uradni list Evropske unije
            
            
               C 352/37
            
         
      Tožba, vložena 13. julija 2018 – Prigent/Komisija
      (Zadeva T-436/18)
      (2018/C 352/44)
      Jezik postopka: francoščina
      
         Stranki
      
      
         Tožeča stranka: Claude Prigent (Caudan, Francija) (zastopnica: A. Bove, odvetnica)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  to ničnostno tožbo sprejme v obravnavo;
               
            
                  —
               
               
                  ugotovi, da so tožbeni razlogi utemeljeni;
               
            
                  —
               
               
                  zato sklep Evropske komisije z dne 23. maja 2018 razglasi za ničen na podlagi načela nacionalne solidarnosti, kot ga je opredelilo Sodišče (splošno pravno načelo), in/ali člena 9 Pogodbe o Evropski uniji;
               
            
                  —
               
               
                  in spis posreduje v odločanje pristojnemu organu;
               
            
                  —
               
               
                  odredi vse obveznosti, ki jih v zvezi s tem nalaga pravo;
               
            
                  —
               
               
                  toženi stranki naloži plačilo stroškov postopka;
               
            
                  —
               
               
                  vse ostale pravice, terjatve in ukrepe pridrži tožeči stranki.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog se nanaša na kršitev načela nacionalne solidarnosti, kot ga je opredelilo Sodišče Evropske unije in ki je splošno pravno načelo. Tožeča stranka v zvezi s tem navaja, da je Sodišče ugotovilo, da ureditev, ki je namenjena posebni kategoriji prebivalstva ali delavcev, ni zakonska ureditev, temveč poklicna ureditev. Trdi, da v obravnavanem primeru ob upoštevanju diskriminacije, ki naj bi obstajala med samozaposlenimi, ki morajo biti zavarovani v sistemu socialne varnosti samozaposlenih delavcev (v nadaljevanju: SSVSD), čeprav je nimajo prometa ali je ta negativen, in drugimi, kot so samostojni podjetniki, zaposleni ali uradniki, ne gre jasno za zakonsko ureditev.
                  Tožeča stranka poleg tega meni, da SSVSD načela solidarnosti, na katerem naj bi po navedbah francoske države temeljil SSVSD kot zakonska ureditev socialne varnosti, v obravnavani zadevi ni spoštoval, ker je od njega kljub nizkim dohodkom prejel pozive k plačilu minimalnih in pavšalnih prispevkov. Poleg tega bi mu lahko bila v primeru nezadostnih prispevkov ali zamude v celoti odvzeta nadomestilo zaradi bolezni ali pokojnina, kar naj ne bi veljalo za druge francoske delavce, zavarovane pri drugem sistemu socialne varnosti.
               
            
                  2.
               
               
                  Drugi tožbeni razlog se nanaša na kršitev člena 9 Pogodbe o Evropski uniji, ki določa enakopravnost med vsemi evropskimi državljani, ker naj vrednosti prispevkov v SSVSD ne bi bilo mogoče izračunati v škodo samozaposlenih, kot je tožeča stranka, v primerjavi z drugimi francoskimi delavci. Komisija naj bi tako z ustavitvijo postopka v zvezi s pritožbo tožeče stranke kršila načelo nacionalne solidarnosti, kakor ga je opredelilo Sodišče kot splošno pravno načelo, in člen 9 Pogodbe o Evropski uniji, zaradi česar na bi bilo treba njen sklep razglasiti za ničen.